strabo.geographica 17.3.10
ποσειδώνιος δʼ οὐκ οἶδʼ εἰ ἀληθεύει φήσας ὀλίγοις καὶ μικροῖς διαρρεῖσθαι ποταμοῖς τὴν Λιβύην · αὐτοὺς γάρ , οὓς Ἀρτεμίδωρος εἴρηκε , τοὺς μεταξὺ τῆς Λυγγὸς καὶ Καρχηδόνος καὶ πολλοὺς εἴρηκε καὶ μεγάλους . ἐν δὲ τῇ μεσογαίᾳ ταῦτʼ ἀληθέστερον εἰπεῖν · εἴρηκε δὲ τούτου τὴν αἰτίαν αὐτός · μὴ γὰρ κατομβρεῖσθαι τοῖς ἀρκτικοῖς μέρεσι , καθάπερ οὐδὲ τὴν Αἰθιοπίαν φασί · διὸ πολλάκις λοιμικὰ ἐμπίπτειν ὑπὸ αὐχμῶν καὶ τὰς λίμνας τελμάτων πίμπλασθαι καὶ τὴν ἀκρίδα ἐπιπολάζειν . ἔτι φησὶ τὰ μὲν ἀνατολικὰ ὑγρὰ εἶναι , τὸν γὰρ ἥλιον ἀνίσχοντα ταχὺ παραλλάττειν , τὰ δʼ ἑσπέρια ξηρά , ἐκεῖ γὰρ καταστρέφειν ὑγρὰ γὰρ καὶ ξηρά , τὰ μὲν παρʼ ὑδάτων ἀφθονίαν ἢ σπάνιν λέγεται , τὰ δὲ παρὰ τὴν τῶν ἡλίων · βούλεται δὲ λέγειν τὰ παρὰ τοὺς ἡλίους · ταῦτα δὲ πάντες ἀρκτικοῖς καὶ μεσημβρινοῖς κλίμασιν ἀφορίζουσι · καὶ μὴν ἀνατολικά τε καὶ δυσμικά , τὰ μὲν πρὸς τὰς οἰκήσεις λεγόμενα , καθʼ ἑκάστην τὴν οἴκησιν καὶ τὴν μετάπτωσιν τῶν ὁριζόντων ἄλλα καὶ ἄλλα ἐστίν , ὥστʼ οὐδʼ ἔνεστι καθολικῶς εἰπεῖν ἐπὶ τῶν ἀπεριλήπτων τὸ πλῆθος , ὅτι τὰ μὲν ἀνατολικὰ ὑγρά , τὰ δὲ δυσμικὰ ξηρά . ὡς δὲ λέγεται πρὸς τὴν οἰκουμένην ὅλην καὶ τὰς ἐσχατιὰς τὰς τοιαύτας , οἵα καὶ ἡ Ἰνδικὴ καὶ ἡ Ἰβηρία , λέγοι ἂν εἰ ἄρα τὴν τοιαύτην ἀπόφασιν . τίς οὖν ἡ πιθανότης τῆς αἰτιολογίας ; ἐν γὰρ περιφορᾷ συνεχεῖ τε καὶ ἀδιαλείπτῳ τοῦ ἡλίου τίς ἂν εἴη καταστροφή ; τό τε τάχος τῆς παραλλαγῆς πανταχοῦ ἴσον . ἄλλως τε παρὰ τὴν ἐνάργειάν ἐστι , τὰ ἔσχατα τῆς Ἰβηρίας ἢ τῆς Μαυρουσίας τὰ πρὸς δύσιν ξηρὰ λέγειν ἁπάντων μάλιστα · καὶ γὰρ τὸ περιέχον εὔκρατον ἔχει καὶ πλείστων ὑδάτων εὐπορεῖ . εἰ δὲ τὸ καταστρέφειν τοιοῦτον εἴληπται , ὅτι ἐνταῦθα * τὰ ὕστατα τῆς οἰκουμένης ὑπὲρ γῆς γίνεται , τί τοῦτο συντείνει πρὸς ξηρασίαν ; καὶ γὰρ ἐνταῦθα καὶ ἐν τοῖς ἄλλοις τόποις τῆς οἰκουμένης τοῖς ταυτοκλινέσι τὸν ἴσον διαλιπὼν χρόνον τὸν τῆς νυκτὸς ἐπάνεισι πάλιν καὶ θερμαίνει τὴν γῆν .
Lemmas: ποσειδώνιος δέ οὐ οἶδα εἰ ἀληθεύω φημί ὀλίγος καί μικρός διαρρέω ποταμός ὁ Λιβύη · αὐτός γάρ , ὅς Ἀρτεμίδωρος λέγω , ὁ μεταξύ ὁ Λυγ́ξ καί Καρχηδών καί πολύς λέγω καί μέγας . ἐν δέ ὁ μεσόγαιος οὗτος ἀληθής λέγω · λέγω δέ οὗτος ὁ αἰτία αὐτός · μή γάρ κατομβρέομαι ὁ ἀρκτικός μέρος , καθά οὐδέ ὁ Αἰθιοπία φημί · διό πολλάκις λοιμικός ἐμπίπτω ὑπό αὐχμός καί ὁ λίμνη τέλμα πίμπλημι καί ὁ ἀκρίς ἐπιπολάζω . ἔτι φημί ὁ μέν ἀνατολικός ὑγρός εἰμί , ὁ γάρ ἥλιος ἀνίσχω ταχύς παραλλάσσω , ὁ δέ ἑσπέριος ξηρός , ἐκεῖ γάρ καταστρέφω ὑγρός γάρ καί ξηρός , ὁ μέν παρά ὕδωρ ἀφθονία ἤ σπάνις λέγω , ὁ δέ παρά ὁ ὁ ἥλιος · βούλομαι δέ λέγω ὁ παρά ὁ ἥλιος · οὗτος δέ πᾶς ἀρκτικός καί μεσημβρινός κλίμα ἀφορίζω · καί μήν ἀνατολικός τε καί δυσμικός , ὁ μέν πρός ὁ οἴκησις λέγω , κατά ἕκαστος ὁ οἴκησις καί ὁ μετάπτωσις ὁ ὁρίζω ἄλλος καί ἄλλος εἰμί , ὥστε οὐδέ ἔνειμι καθολικός λέγω ἐπί ὁ ἀπερίληπτος ὁ πλῆθος , ὅτι ὁ μέν ἀνατολικός ὑγρός , ὁ δέ δυσμικός ξηρός . ὡς δέ λέγω πρός ὁ οἰκουμένη ὅλος καί ὁ ἐσχατιά ὁ τοιοῦτος , οἷος καί ὁ Ἰνδικός καί ὁ Ἰβηρία , λέγω ἄν εἰ ἄρα ὁ τοιοῦτος ἀπόφασις . τίς οὖν ὁ πιθανότης ὁ αἰτιολογία ; ἐν γάρ περιφορά συνεχής τε καί ἀδιάλειπτος ὁ ἥλιος τίς ἄν εἰμί καταστροφή ; ὁ τε τάχος ὁ παραλλαγή πανταχοῦ ἴσος . ἄλλος τε παρά ὁ ἐνάργεια εἰμί , ὁ ἔσχατος ὁ Ἰβηρία ἤ ὁ Μαυρουσία ὁ πρός δύσις ξηρός λέγω ἅπας μάλα · καί γάρ ὁ περιέχω εὔκρατος ἔχω καί πολύς ὕδωρ εὐπορέω . εἰ δέ ὁ καταστρέφω τοιοῦτος λαμβάνω , ὅτι ἐνταῦθα * ὁ ὕστερος ὁ οἰκουμένη ὑπέρ γῆ γίγνομαι , τίς οὗτος συντείνω πρός ξηρασία ; καί γάρ ἐνταῦθα καί ἐν ὁ ἄλλος τόπος ὁ οἰκουμένη ὁ ταυτοκλινής ὁ ἴσος διαλείπω χρόνος ὁ ὁ νύξ ἐπάνειμι πάλιν καί θερμαίνω ὁ γῆ .